ઠરાવમાં સંયુક્ત રાષ્ટ્રના સભ્ય દેશોને અપીલ કરવામાં આવી છે કે તેઓ ઈરાક અને સીરિયામાં વિદેશી આતંકવાદી લડાકુઓના પ્રવાહને રોકવા માટે પોતાના પ્રયાસો ઝડપી બનાવે અને આતંકવાદને મળતી નાણાંકીય મદદને રોકે. સીરિયા સહિત વિવિધ મુદ્દા પર સુરક્ષા પરિષદમાં રશિયા અને પશ્ચિમી દેશો (અમેરિકા, ફ્રાંસ અને બ્રિટન)નું અલગ અલગ વલણ રહ્યું છે. પરંતુ આ ઠરાવ પર સર્વસંમતિ ભવિષ્યની શક્યતાઓ તરફ ઈશારો કરે છે. જોકે, ઠરાવ પસાર થયા બાદ સંયુક્ત રાષ્ટ્રમાં રશિયાના પ્રતિનિધિ વિટલી આઈ ચરકીને જણાવ્યું હતું કે આતંક વિરુધ્ધની લડાઈ મહત્વાકાંક્ષા પર આધારિત ન હોવી જોઈએ, તે મૂલ્યો પર આધારિત હોવી જોઈએ.